Nafarroako Parlamentuko Mahaiak, 2021eko apirilaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, turismo, ostalaritza, gaueko aisialdi, handizkako merkataritza eta kongresuen sektoreentzako laguntzen deialdiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko apirilaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, lehendakariak hurrengo Osoko Bilkuran ahoz erantzun dezan:

2021eko martxoan argitara eman zen turismo, ostalaritza, gaueko aisialdi, handizkako merkataritza eta kongresuen sektoreentzako laguntzen deialdia, COVID-19ak eragindako kalte ekonomikoak konpentsatzeko. Nafarroako Gobernuko lehendakariak zer balorazio egiten du deialdi hori dela-eta?

Iruñean, 2021eko apirilaren 15ean

Foru parlamentaria: Carlos Pérez-Nievas López de Goicoechea